
A forgalmi zajtól süketül a város! Zajszennyezés vizsgálata Székelyudvarhely központjában

Kulcsszavak: zaj; környezet; zajszennyezés; zajtérkép;
A zajszennyezés, a környezetet érő szennyezések egyik specifikus formája, mely a környezet zaj általi szennyezését jelenti. A környezeti zajt olyan hangok alkotják, melyek zavarják az élőlényeket és káros hatással lehetnek ezek egészségére és nyugalmára. A településeken a közúti forgalom által kibocsájtott hangok, az egyik legjelentősebb része az embert és a többi élőlényt ért zajszennyezésnek. A folyamatos zajnak való kitettség számos egészségügyi problémát okozhat, például: alvászavart, halláskárosodást, koncentrációs nehézségeket vagy idegrendszeri problémákat. A zajszennyezés csökkentése érdekében számos tevékenységet lehet alkalmazni, de előbb érdemes felmérni a település zajszennyezettségét, zajtérkép segítségével modellezni azt, így könnyebben és hatásosabban el lehet készíteni egy csökkentési tervet.
Kutatásom célja, szülővárosom, Székelyudvarhely zajszintjének felmérése, vizsgálata, majd zajtérkép készítése. A kutatásomban megvizsgálom a város zajszennyezettségét utcákra lebontva, lehetséges okokat határozok meg és javaslatokat teszek a változtatásokra.



